РЕШЕНИЕ НА СЪВЕТА
от 26 септември 2007 година
за назначаване на един член от Италия в Европейския икономически и социален комитет и за изменение на решения 2006/524/ЕО, Евратом и 2006/651/ЕО, Евратом
(2007/622/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 259 от него,
като взе предвид Договора за създаване на Европейската общност за атомна енергия, и по-специално член 167 от него,
като взе предвид кандидатурата, представена от правителството на Италия,
като взе предвид становището на Комисията,
като има предвид, че:
(1)
С Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1) и с Решение 2006/651/ЕО, Евратом на Съвета от 15 септември 2006 г. за назначаване на членове от Белгия, Гърция, Ирландия, Кипър, Нидерландия, Полша, Португалия, Финландия, Швеция и Обединеното кралство и на двама членове от Италия в Европейския икономически и социален комитет (2) Съветът назначи членовете от Италия в горепосочения комитет за периода от 21 септември 2006 г. до 20 септември 2010 г.
(2)
След оставката на г-н Paolo NICOLETTI се освободи едно място за член от Италия в Европейския икономически и социален комитет,
РЕШИ:
Член 1
Г-н Marco FELISATI се назначава за член на Европейския икономически и социален комитет на мястото на г-н Paolo NICOLETTI за остатъка от мандата, а именно до 20 септември 2010 г.
Член 2
Настоящото решение влиза в сила в деня на неговото приемане.
Съставено в Брюксел на 26 септември 2007 година.